CELEX: 62012CA0317
Language: et
Date: 2013-10-03 00:00:00
Title: Kohtuasi C-317/12: Euroopa Kohtu (kuues koda) 3. oktoobri 2013 . aasta otsus (Svea hovrätt — Rootsi eelotsusetaotlus) — kriminaalasi Daniel Lundberg’i süüdistuses (Maanteevedu — Määrus (EÜ) nr 561/2006 — Sõidumeeriku kasutamise kohustus — Mitteärilisel eesmärgil toimuva kaubaveo erand — Mõiste — Olukord, kus asjaarmastajast ralliauto juht veab kaupa oma hobi raames, mida osaliselt rahastatakse kolmandate isikute toetustest)

23.11.2013   
            
            
               ET
            
            
               Euroopa Liidu Teataja
            
            
               C 344/33
            
         Euroopa Kohtu (kuues koda) 3. oktoobri 2013. aasta otsus (Svea hovrätt — Rootsi eelotsusetaotlus) — kriminaalasi Daniel Lundberg’i süüdistuses
   (Kohtuasi C-317/12) (1)
   
   (Maanteevedu - Määrus (EÜ) nr 561/2006 - Sõidumeeriku kasutamise kohustus - Mitteärilisel eesmärgil toimuva kaubaveo erand - Mõiste - Olukord, kus asjaarmastajast ralliauto juht veab kaupa oma hobi raames, mida osaliselt rahastatakse kolmandate isikute toetustest)
   2013/C 344/56
   Kohtumenetluse keel: rootsi
   
      Eelotsusetaotluse esitanud kohus
   
   Svea hovrätt
   
      Põhikohtuasja menetluse pool
   
   Daniel Lundberg
   
      Ese
   
   Eelotsusetaotlus — Svea Hovrätt –Nõukogu 20. detsembri 1985. aasta määruse (EMÜ) nr 3821/85 autovedudel kasutatavate sõidumeerikute kohta (EÜT L 370, lk 8; ELT eriväljaanne 07/001, lk 227) artikli 3 esimese lõigu ning Euroopa Parlamendi ja nõukogu 15. märtsi 2006. aasta määruse (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85 (ELT L 102, lk 1), artikli 3 punkti h tõlgendamine — Erand kohustusest paigaldada ja kasutada sõidumeerikut sõidukitel, mille mass on väiksem kui 7,5 tonni — Kaupade mitteäriline vedu — Kaubaveod, mida eraisik teeb ralliauto juhina hobitegevuse raames, mida osaliselt rahastavad sponsorlusena eraisikud ja ettevõtjad
   
      Resolutsioon
   
   Euroopa Parlamendi ja nõukogu 15. märtsi 2006. aasta määruse (EÜ) nr 561/2006, mis käsitleb teatavate autovedusid käsitlevate sotsiaalõigusnormide ühtlustamist ja millega muudetakse nõukogu määrusi (EMÜ) nr 3821/85 ja (EÜ) nr 2135/98 ning tunnistatakse kehtetuks nõukogu määrus (EMÜ) nr 3820/85, artikli 3 punktis h kasutatud mõistet „kaupade mitteäriline vedu” tuleb tõlgendada nii, et see hõlmab olukorda, kus isik veab enda kulul kaupa üksnes hobi raames, kui seda hobi rahastatakse osaliselt kolmandate isikute toetustest, ja selle veo eest tasu ei maksta.
   
      (1)  ELT C 258, 25.8.2012.